EIC พุ่งพรวดกว่า 14% หลังเล็งปรับเพิ่มราคาขายหุ้น PP
EIC พุ่งพรวดกว่า 14% หลังเล็งปรับราคาขายหุ้น PP มากกว่า 0.66 บ./หุ้น เนื่องจากราคาในกระดานสูงขึ้นอย่างมีนัยสำคัญ ล่าสุด ณ เวลา 11.15 น. ราคาอยู่ที่ 1.29 บาท บวก 0.16 บาท หรือ 14.16% สูงสุดที่ 1.31 บาท ต่ำสุดที่ 1.14 บาท มูลค่าซื้อขายที่ 281.26 ล้านบาท
25 ส.ค. 2559

ผู้สื่อข่าวรายงานว่าราคาหุ้นบริษัท อุตสาหกรรม อีเล็คโทรนิคส์ จำกัด (มหาชน) หรือ EIC ณ เวลา 11.15 น. ราคาอยู่ที่ 1.29 บาท บวก 0.16 บาท หรือ 14.16% สูงสุดที่ 1.31 บาท ต่ำสุดที่ 1.14 บาท มูลค่าซื้อขายที่ 281.26 ล้านบาท ขณะที่ดัชนีตลาดหุ้นไทยโดยรวมบวก 0.33%

นายลูก้า โรวีด้า ประธานคณะกรรมการ และรักษาการประธานเจ้าหน้าที่บริหาร บมจ.อุตสาหกรรม อีเล็คโทรนิคส์ (EIC) เปิดเผยว่า จะขอปรับราคาเสนอขายบุคคลในวงจำกัด (PP) จากที่ก่อนหน้านี้มีมติจัดสรรหุ้นเพิ่มทุนจำนวน 230,000,000 หุ้น ให้แก่นักลงทุน 2 ราย โดย ขอปรับราคาเสนอขายให้สูงขึ้นกว่าราคาที่เสนอขายเดิมที่ 0.66 บาท เนื่องจากปัจจุบันราคาตลาดสูงขึ้นกว่าราคาที่เสนอขายอย่างมีนัยสำคัญ
ทั้งนี้ บริษัท จึงได้ขอเจรจากับนักลงทุนดังกล่าว คือ นาย ป.ปัญจะ ปุรินทราภิบาล และนายกำแหง หุ่นหิรัณย์สาย ซึ่งทั้ง 2 ราย ได้รับทราบและมีความเข้าใจในเจตนาที่ดีของบริษัทฯ ที่มีต่อผู้ถือหุ้นทุกราย โดยในระหว่างนี้อยู่ในขั้นตอนการพิจารณาเพื่อกำหนดราคาใหม่ที่เหมาะสม และเจรจาราคาเสนอขายที่กำหนดใหม่กับนักลงทุนดังกล่าวอีกครั้ง
รวมทั้ง บริษัทอยู่ในระหว่างการศึกษาและเจรจาธุรกิจใหม่ๆ เพื่อนำมาต่อยอดธุรกิจของบริษัทในด้านการขยายไลน์ธุรกิจเพิ่มเติม และเพื่อให้สอดคล้องกับนโยบายของบริษัทฯ ที่มองหาธุรกิจที่สามารถเติบโต และสร้างผลกำ